דאג פולק

דאג פולק (באנגלית: Doug Polk; נולד ב-16 בדצמבר 1988) הוא שחקן פוקר אמריקאי אשר זכה ב-3 צמידי אליפות העולם בפוקר, ומוכר כמומחה משחקי אחד-נגד-אחד בטקסס הולדם אשר שיחק באתרי פוקר ברשת תחת השם "WCGRider". פולק ממקימי אתר "Upswing Poker" ואחד מבעלי חדר הפוקר "The Lodge". בתחילת דרכו פולק שיחק בוורקראפט 3 בצורה חצי-מקצוענית ואף השתתף במספר תחרויות World Cyber Games, עד שבזמן לימודיו באוניברסיטה הוא נשר והחל לשחק פוקר בצורה מקצוענית. את צעדיו הראשונים בעולם הפוקר עשה באתר פוקרסטארס, שם שיחק בסכומים קטנים. ב-2011 הוא החליט להתמקד בעיקר במשחקי אחד-נגד-אחד בטקסס הולדם, וב-2013 נחשב כשחקן האחד-נגד-אחד הטוב בעולם, לאחר שניצח את מי שנחשב כטוב בעולם באותם הימים, בן "Sauce123" סולסקי, באתגר בו שיחקו 15,000 ידי פוקר, שבסופן פולק הרוויח 740,000 דולר ובנוסף 100,000 כחלק מההתערבות בין השניים. ב-2014 זכה בצמיד אליפות העולם בפוקר הראשון שלו, כאשר ניצח בטורניר אומהה הולדם במתכונת טורבו בעלות כניסה של 25,000 דולר, וזכה בכ-1.6 מיליון דולר. ב-2015 הקים פולק את אתר "Upswing Poker" יחד עם שותפו ראיין פי. ב-2016 נכנס לעולם יצירת תוכן כאשר הקים את ערוץ היוטיוב שלו "Doug Polk Poker", בו העלה סרטוני לימוד על משחק הפוקר, וניתוח של ידיים ששודרו בטלוויזיה. בצמיד אליפות העולם השני שלו זכה ב-2017 בטורניר Tag-Team הראשון מסוגו אשר בו השתתפו מספר שחקנים כקבוצה מתחלפת, יחד עם שותפו ראיין פי. בצמיד השלישי שלו זכה ב-2017 בטורניר ההתרמה ל-"One Drop Foundation", עם עלות כניסה של 111,111 דולר, בו הרוויח כ-3.7 מיליון דולר. בספטמבר 2018 פרסם סרטון בו סיפר איך הפך 100 דולר ל-10 אלף דולר במשחק פוקר באינטרנט, שבסופו הסביר על רצונו לפרוש ממשחק פעיל ולהתרכז ביצירת תוכן. לאחר ריב מתוקשר עם דניאל נגראנו, הציע פולק לנגראנו אתגר בו ישחקו אחד נגד השני עם הימור צד על סך מיליון דולר. הם החלו לשחק בתחילת 2021, ולאחר ששיחקו כ-25 אלף ידיים, בהם הרוויח פולק כ-1.2 מיליון דולר, הגיעו להסכמה להפסקת האתגר. ב-2021 עבר פולק להתגורר באוסטין שבטקסס יחד עם אשתו, והוא החל לשחק שוב פוקר בחדרי הפוקר שבעיר. בינואר 2022 פורסם שפולק רוכש יחד עם אנדרו נימי ובראד אוון, ומספר שותפים נוספים, את חדר הפוקר "The Lodge" שבאוסטין. ב-2023 הציע פולק אתגר פומבי, בו כל שחקן יוכל לשחק מולו אחד נגד השני עם סכום כניסה של 100 אלף דולר ובלינדים של $200/$400, במשחק שישוחק בחדר הפוקר "The Lodge" וישודר בערוץ היוטיוב של חדר הפוקר. נכון למרץ 2023, פולק זכה בסך של כ-9.6 מיליון דולר מטורנירי פוקר, כשמתוכם כ-4.5 מיליון דולר בסבב אליפות העולם. יחד עם ראיין פי מדיה וקבצים בנושא דאג פולק בוויקישיתוף דאג פולק, ברשת החברתית אקס (טוויטר) דאג פולק, ברשת החברתית אינסטגרם דאג פולק, באתר The Hendon Mob דאג פולק, באתר Global Poker Index דאג פולק, באתר אליפות העולם בפוקר סרטונים בערוץ של Doug Polk, באתר יוטיוב סרטונים בערוץ של Doug Polk Poker, באתר יוטיוב סרטונים בערוץ של Doug Polk Podcast, באתר יוטיוב Chad Holloway,‏ Joy Ride: Doug “WCGRider” Polk’s Road to the Nosebleeds, באתר PokerNews,‏ 6 במרץ 2014 (באנגלית) Chad Holloway,‏ Doug "WCGRider" Polk Defeats Ben "Sauce1234" Sulsky in $100K Challenge, באתר PokerNews,‏ 25 באוקטובר 2013 (באנגלית) Stephen Chidwick Wins First WSOP Gold Bracelet in $25K PLO, באתר אליפות העולם בפוקר, ‏22 ביוני 2019 (באנגלית) אודותינו, באתר Upswing Poker (באנגלית) Doug Polk and Ryan Fee Win Inaugural Tag Team NLHE Championship, באתר אליפות העולם בפוקר, ‏8 ביולי 2016 (באנגלית) How I Turned $100 Into $10,000 Playing Poker, סרטון בערוץ "Doug Polk Poker", באתר יוטיוב (אורך: 27:06) It's Happening: MILLION DOLLAR Grudge Match vs. Daniel Negreanu, סרטון בערוץ "Doug Polk", באתר יוטיוב (אורך: 15:19) ציוץ של Doug Polk ברשת החברתית אקס (טוויטר), 4 בפברואר 2021 Jon Sofen,‏ Doug Polk, Andrew Neeme & Brad Owen Team Up to Purchase Austin Poker Room, באתר PokerNews,‏ 3 בינואר 2022 (באנגלית) Doug Polk's $100,000 Heads-Up Challenge, באתר The Lodge (באנגלית) בארכיון האינטרנט